Title: Tehtävä 8. Jatkokoulutusmahdollisuudet (tehdään valmistumisen kynnyksellä)
Course: Opiskelu- ja urasuunnitteluvalmiudet, 1 osp / KON > Section: Urasuunnittelu

Tee tämä tehtävä valmistumisesi kynnyksellä.

Ammatillinen perustutkinto antaa sinulle yleisen jatko-opintokelpoisuuden ammattikorkeakoulu- ja yliopistotutkintoihin. Voit kehittää osaamistasi myös suorittamalla toisen ammatillisen perustutkinnon, ammattitutkinnon tai erikoisammattitutkinnon. Osaamista on mahdollista hankkia myös lisä- ja täydennyskoulutuksen avulla.

Tässä tehtävässä tutkit, millaisia jatkokoulutusmahdollisuuksia sinulla on suorittamasi tutkinnon jälkeen. Tehtävän avulla opit myös hakemaan tietoa jatkokoulutusmahdollisuuksista. Nämä taidot ovat hyödyllisiä, vaikka et lähtisikään suoraan jatko-opintoihin valmistumisen jälkeen, sillä työelämässä voi tulla vastaan tilanne, jossa tarvitaan lisää osaamista.

Ohjeistus tehtävään

1. Tutustu tutkintoihin ja koulutuksiin

Tutustu oman alasi tai sinua muuten kiinnostaviin ammattikorkeakoulu- ja yliopistotutkintoihin. Kirjaa ne ylös.

Voit etsiä tietoa  sinua kiinnostavien oppilaitoisten nettisivuilta  suoraan.

Etsi tietoja myös alla olevilta sivustoilta.

2. Tutustu pääsyvaatimuksiin

Kirjaa ylös, millaisia pääsyvaatimuksia sinua kiinnostaviin tutkintoihin tai koulutuksiin on.

Jos pääsyvaatimuksissa on pisteytys, perehdy pisteytykseen ja laske, riittäisivätkö pisteesi sisäänpääsyyn. Keskustele erilaisista vaihtoehdoista myös opettajasi tai opinto-ohjaajan kanssa.

Tutustu halutessasi myös pistelaskureihin:

- Ammattikorkekoulun todistusvalinnan pistelaskuri
- Muutokset vuoden 2020 korkeakoulujen opiskelujavalinnoissa
- Tietoa pisterajoista
- Voit kysyä tarvittaessa tietoa pisteiden laskemisesta omaopettajalta ja opinto-ohjaajalta.

3.  Tutustu myös muilla tavoin

Ota selvää sinua kiinnostavan oppilaitoksen tai korkeakoulun avoimien ovien päivistä tai muista tutustumismahdollisuuksista. Etsi koulutuksista tietoa myös sosiaalisesta mediasta.

4. Palauta tehtävä

- Liitä tiedosto muistiinpanoistasi LISÄÄ PALAUTUS -painikkeen kautta.  Tallenna muutokset.