Title: Tehtävä 14. Oman osaamisen portfolio (aloitetaan tekemään opintojen käynnistyttyä)
Course: Opiskelu- ja urasuunnitteluvalmiudet, 1 osp / KON > Section: Osaamisella työuralle

Aloita tämän tehtävän tekeminen opintojesi käynnistyttyä ja tee tehtävä valmiiksi valmistumisesi kynnyksellä.

Portfolio on hyvä väline oman osaamisen näkyväksi tekemiseen ja esittelemiseen.  Portfoliossa voit tuoda monipuolisesti esiin sitä, mitä olet oppinut suhteessa tutkinnon osaamistavoitteisiin opintojesi aikana, mutta myös työkokemuksen tai vaikkapa harrastusten kautta.  Voitkin ajatella portfoliota eräänlaisena kokoelmapankkina, joka sisältää erilaisia näyttöjä osaamisestasi.

Jos teet portfolion digimuodossa, voit käyttää siinä esimerkiksi videoita ja kuvia ja toisaalta saada kommentteja ja palautetta.

Osaamisportfoliota täydennetään ja muokataan läpi opintojen ajan.
Sinun kannattaa aloittaa aineiston kerääminen porfolioosi jo opintojen alussa.

Ohjeistus tehtävään

Kokoa itsellesi osaamisportfolio, johon keräät opintojesi aikana, harrastuksista ja työkokemuksesta kertyneitä erilaisia esimerkkejä osaamisestasi. Toteutustapa voi olla itsellesi sopiva, esimerkiksi blogi, Instagram-tili, Padlet-seinä, ThingLink-kuva tai Word-tiedosto.

Voit kerätä portfolioosi esimerkiksi:

- kuvia tai videoita tekemistäsi töistä, niiden työvaiheista ja tuloksista.
- dokumentteja, esim. tulityökorttitodistus, hygieniapassi.
- oppimispäiväkirjoja tai muita kirjallisia tuotoksia.

Katso esimerkkejä portfolion rakenteeksi >

Voit hakea ideoita portfolion tekemiseen näistä esimerkeistä:

- Blogi osaamisportfoliona: Salon seudun ammattiopiston hiusalan blogi
- Instagram osaamisportfoliona: Omnian autokilta
- Lisää esimerkkejä: Kiltakoulut.fi

Kun porfoliosi on valmis arvioitavaksi:

- Lisää linkki portfolioon LISÄÄ PALAUTUS -painikkesta avautuvaan tekstiruutuun. Tallenna muutokset.
- Tämä tehtävä on mukana kurssin arvioinnissa.