Title: Tehtävä 2. Osaaminen ja taidot (tehdään ennen 1.ohjauskeskustelua)
Course: Opiskelu- ja urasuunnitteluvalmiudet, 1 osp / KON > Section: Omat vahvuudet ja lähtökohdat

Tee tämä tehtävä ennen ensimmäistä ohjauskeskustelua.

Tehtävän tavoitteena on auttaa sinua tunnistamaan erilaisissa yhteyksissä hankittua osaamista sekä helpottaa osaamisesi jäsentelemistä ja konkretisoimista.   Hahmotat, että osaamisesi kehittyy laaja-alaisesti monilla elämän osa-alueilla.

Tehtävän ohje

- Pohdi millaista osaamista tai taitoja olet hankkinut elämäsi eri osa-alueilla. Näitä voivat olla esimerkiksi perhe, ystävät,  harrastukset, opiskelu ja työ.
- Mieti jokaisen hahmottamasi osa-alueen kohdalla, millaisia tulevan työsi tai alasi kannalta tarpeellisia taitoja ja osaamisia olet niissä hankkinut.

Voit tehdä tehtävän eri tavoin. Valitse alla olevista sinulle sopivin:

Vaihtoehto 1: Tee miellekartta tai taulukko tietokoneella

- 1. tapa: Tee miellekartta  PowerPoint-pohjaan. Lataa pohja tästä  >
- 2. tapa: Tee taulukko PowerPoint-pohjaan.  Lataa pohja tästä >
- 3. tapa: Tee miellekartta jollain muulla haluamallasi ohjelmalla, esim. Canvalla.

 Vaihtoehto 2: Tee miellekartta paperille

- Piirrä paperin keskelle itsesi ja hahmottele sen ympärille  elämäsi osa-alueita.
- Ota piirroksestasi kuva.

Tehtävän palautus

Lähetä valmis tuotoksesi opettajalle joko liitetiedostona tai linkkinä  LISÄÄ PALAUTUS -painikkeen kautta.