Title: Opettajan ohjeet: Kurssin tavoite, toteuttaminen ja arviointi
Course: Opiskelu- ja urasuunnitteluvalmiudet, 1 osp / KON > Section: Tervetuloa!

Hei OSAOn opettaja ja opinto-ohjaaja!

Lämpimästi tervetuloa mukaan toteuttamaan Pinjan Opiskelu- ja urasuunnitteluvalmiudet (O-ura) -kurssia!

O-ura-kurssin tavoite

Tämän kurssin tavoitteena on kehittää ammatillisen koulutuksen uraohjauksen käytäntöjä linkittämällä yhteen opiskelijan uraohjauksellinen henkilökohtaistamisprosessi ja siihen liittyvät ohjauskeskustelut sekä yhteisten tutkinnon osien osa-alue Opiskelu- ja urasuunnitteluvalmiudet (1 osp).

Kurssi sisältää tehtäviä, materiaaleja sekä linkkejä, joiden avulla opiskelija voi hankkia ja osoittaa osaamistaan tutkinnon osan osa-alueesta. Osaamisen osoittaminen kytketään osaksi opiskelijan ohjauskeskusteluja kaksi kertaa työvuodessa. Opiskelija ja omaopettaja tai opinto-ohjaaja käsittelevät opiskelijan tekemiä tehtäviä ja täydentävät opiskelijan täyttämää Wilman Urasuunnitelma-lomaketta ohjauskeskusteluissa. Sivun alalaidassa on esimerkki, kuinka tehtäviä voidaan hyödyntää osana opiskelijan uraohjauksellista henkilökohtaistamisprosessia.

Verkkokurssi toteutetaan osaamisperusteisesti, opiskelija ja opettaja keskustelevat ohjauskeskustelussa siitä, mitä osaamista opiskelijan tulee osa-alueesta hankkia ja minkä verkkokurssin tehtävien avulla opiskelija hankkii ja osoittaa osaamisensa.  Osaamista voidaan hankkia osallistumalla esimerkiksi OSAOn GO DO- messuille sekä rekrytointitilaisuuksiin ja muihin O-uran aihe-alueisiin liittyviin tapahtumiin.

Sopikaa opiskelijan kanssa, miten ja mihin hän kirjaa ylös tehtäviensä tuotoksia kuten CV:n, työhakemuksen ja Via-testin raportin, jotta ne olisivat opiskelijan käytettävissä ja tallessa myös valmistumisen jälkeen.

Näin O-ura-kurssia toteutetaan:

- O-ura-kurssin tehtävät aloitetaan tekemään ennen ensimmäistä ohjauskeskustelua. Ohjeistuksen tehtävien tekemiseen opiskelijalle voi tehdä esimerkiksi ohjausajan varauksen yhteydessä tai ohjeistaa esimerkiksi omaopettajan tunneilla.
- Opiskelija tekee O-ura-kurssin tehtäviä kaksi kertaa työvuoden aikana ennen ohjauskeskusteluja ja tehtäviä käsitellään opiskelijan kanssa ohjauskeskusteluissa.
- Ohjauskeskustelussa sovitaan opiskelijalle seuraavat ajankohtaiset tehtävät, joita käsitellään viimeistään seuraavassa ohjauskeskustelussa.
- Tavoitteena on O-ura-kurssin tehtävien henkilökohtaistaminen, eli tehtävät suunnitellaan yksilöllisesti ja mietitään, missä järjestyksessä opiskelija tekee tehtävät opintojensa aikana.
- Ohjeiden lopusta löytyy esimerkkimalli,  siitä missä järjestyksessä tehtäviä opiskelija voi tehdä opintojen aikana.
- Tehtäviä suositellaan toteuttamaan myös  ryhmämuotoisilla uraohjaustunneilla. Samalla opiskelijat perehdytetään uraohjauksen toteutukseen OSAOssa.
- Ryhmämuotoiset uraohjaustunnit tukevat O-ura-kurssin toteutusta ja siellä voidaan käsitellä yhteisesti koko ryhmää koskevia aihe-alueita muutamina esimerkkinä: VIA-testi, tutkinnosta hankittavat taidot, jatkokoulutusmahdollisuudet, CV, työhakemus, työhaastatteluun valmistautuminen jne.
- Opettaja voi halutessaan hyödyntää omaa opetusmateriaalia O-ura-kurssin toteuttamisessa.
- Jos opiskelijalla on jo olemassa esimerkiksi CV- tai työhakemuspohja niitä, voidaan hyödyntää ja täydentää O-ura-kurssien tehtävien avulla.

Tehtävien soveltaminen perustutkintoa suorittaville opiskelijoille:

- Jos opiskelija on jo tehnyt Opiskelu ja urasuunnitteluvalmiudet -osa-alueen, tehtäviä ei tarvitse tehdä, mutta opiskelijalle voi tarjota mahdollisuuden tutustua O-ura-kurssiin.
- Jos opiskelija on tehnyt osan O-ura-kurssin -osa-alueen osaamistavoitteista, opiskelijalle suunnitellaan puuttuvan osaamisen hankkiminen osaamistavoitteisiin soveltuvilla O-ura-kurssin tehtävillä. Katso arviointiin liittyvät asiat alla.

Tehtävien soveltaminen ei perustutkintoa suorittaville opiskelijoille:

- Tarjoa O-ura-kurssin tehtäviä sekä uraohjausta myös ammattitutkinto- ja erikoisammattitutkinto
-opiskelijoille sekä tutkinnon osaa tai osia suorittaville.
- Henkilökohtaista opinnot opiskelijalle. Tutkinnon osaa tai osia suorittava opiskelija voi suorittaa O-ura-kurssin tehtäviä tarpeen mukaan ja suhteessa opiskeluaikaan ja omaan uratavoitteeseensa.

O-ura-kurssin arviointi

- O-ura-kurssin arvioi omaopettaja. (Arvioinnin voi tarvittaessa toteuttaa opinto-ohjaaja, jos yksikössä näin sovitaan.)
- Osaamisen osoittaminen kytketään osaksi opiskelijan uraohjauskeskusteluja.
- Opiskelija ja opinto-ohjaaja käsittelevät O-ura-kurssin tehtäviä ohjauskeskusteluissa kerran työvuoden aikana ja täydentävät opiskelijan laatimaa Urasuunnitelma-lomaketta Wilmassa.
- Opiskelija ja omaopettaja käsittelevät O-ura-kurssin tehtäviä ohjauskeskusteluissa kerran työvuoden aikana ja täydentävät opiskelijan laatimaa Urasuunnitelma-lomaketta Wilmassa.
- Omat vahvuudet ja lähtökohdat -osion tehtävissä  2) Osaaminen ja taidot ja 3) Resurssit  tarvittava osaaminen on hankittu, kun omaopettaja on merkinnyt tehtävät suoritetuksi O-ura-kurssille.
- Urasuunnittelu-osio: Tehtävä 9A. (Tee urasuunnitelma) on opintojen päättövaiheessa arvioitava tehtävä.
- Osaamisella työuralle -osiossa osoitetaan O-ura-kurssilla ja uraohjauskeskusteluissa hankittua osaamista. Osio sisältää arvioitavia tehtäviä (10, 11, 13 ja 14), jotka arvioidaan asteikolla 1-5 opintojen päättövaiheessa.
- Osaamisella työuralle -osion tehtäviin hankitaan osaamista läpi opintojen ajan ja tehtävien lopulliset versiot arvioidaan koulutuksen päättövaiheessa.

Arvioitavat tehtävät

Tehtävien yhteys ohjauskeskusteluihin opintojen eri vaiheissa :