Title: Osaamisella työuralle
Course: Opiskelu- ja urasuunnitteluvalmiudet, 1 osp / KON

Osaamistavoitteet

Tässä osiossa tunnistat itsellesi sopivia uravaihtoehtoja ja työuralla etenemisen mahdollisuuksia. Osiossa teet CV:n, tuot vahvuuksiasi ja osaamistasi esille työhakemuksen ja hissipuheen avulla sekä valmistaudut työhaastatteluun. Voit hyödyntää tämän osion tehtäviä myös hakiessasi koulutussopimus- tai kesätyöpaikkaa.

Löydät sivun alalaidasta viisi tehtävää, joiden avulla pohdit ja osoitat osaamistasi.

Työnhakuun valmistautuminen

Aloita työnhaku omien kiinnostuksenkohteittesi, osaamisesi, taitojesi sekä vahvuuksiesi kartoittamisella. Näiden tunnistaminen ja sanoittaminen helpottaa esimerkiksi työhakemuksen ja ansioluettelon laatimista sekä työhaastatteluun valmistautumista.

Tunnista omat vahvuutesi tehtävässä 1A ja käytä vahvuuksiasi apuna kaikissa Osaamisella työuralle -osion tehtävissä. Voit hyödyntää tehtävissä myös osaamisportfoliotasi, johon keräät esimerkkejä opiskelussa hankkimastasi osaamisesta.

Voit pohtia alla olevia kysymyksiä työnhakusi alkaessa:

• Mitkä ovat vahvuutesi, miten voin hyödyntää niitä työnhaussa?
• Mikä on ydinosaamisesi ja erityisosaamisesi?
• Minkälaisia taitoja ja osaamista sinulla on? Mitä osaat tehdä?
• Minkälaista palautetta olet saanut aiemmista työ- ja opiskelupaikoistasi tai vapaa-ajalla ja harrastuksissa?
• Mikä sinua kiinnostaa ja mistä innostut?
• Mitkä ovat mahdolliset kehittämiskohteesi?
• Millaisia tulevaisuuden toiveita ja tavoitteita sinulla on?

Katso työnhaun linkkivinkit

Ennen kun siirryt tehtäviin, tutustu keskeisimpiin työnhaun sivustoihin:

Tee tehtävät